അടിമുടി മാറ്റങ്ങളോടെ പുതുതലമുറ WagonR ഹാച്ച്ബാക്ക് ഡിസംബറില് എത്തിയേക്കാം ഇന്ത്യന് വിപണിയിലെ മാരുതിയുടെ മികച്ച കാര് മോഡലുകളില് ഒന്നാണ് വാഗണ്ആര്. ടോള് ബോയി ശൈലിയില് എത്തുന്ന കാറിന് അവതരണം മുതല് തന്നെ മികച്ച പ്രതികണമാണ് ലഭിക്കുന്നത്. ഇവിടെ മാത്രമല്ല മാതൃവിപണിയിലും വാഗണ്ആറിന് ആരാധകരേറെയാണ്. ജാപ്പനീസ് വിപണിയില്, വാഗണ്ആര് നിലവില് അതിന്റെ ആറാം തലമുറയിലാണ്. 2003 മുതല് ജപ്പാനില് ഏറ്റവുമധികം വിറ്റഴിക്കപ്പെടുന്ന കെയ് കാറുകളില് ഒന്നാണിത്. ആറാം തലമുറ വാഗണ്ആര് 2017 ല് ജപ്പാനില് അവതരിപ്പിച്ചു. വാഹനത്തിന്റെ പുതിയ തലമുറ വേരിയന്റ് അവതരിപ്പിക്കാന് ഇപ്പോള് നല്ല സമയമാണെന്ന് നിര്മ്മാതാക്കള് കരുതുന്നു. ഈ വര്ഷം ഡിസംബറില് പുതിയ മോഡല് അവതരിപ്പിക്കുമെന്ന് പ്രതീക്ഷിക്കുന്നു. ഏഴാം തലമുറ വാഗണ്ആറിന്റെ പ്രധാന അപ്ഡേറ്റുകള് പുതുതലമുറ വാഗണ്ആറില് എക്സ്റ്റീരിയറുകള് വലിയൊരു നവീകരണത്തിന് വിധേയമായേക്കാം. ഫ്രണ്ട് ഫാസിയയ്ക്ക് ഇപ്പോള് കൂടുതല് കര്വ്വി പ്രൊഫൈല് ലഭിക്കുമെന്ന് പ്രതീക്ഷിക്കുന്നു, അത് മെച്ചപ്പെട്ട എയറോഡൈനാമിക്സിലേക്ക് വിവര്ത്തനം ചെയ്യപ്പെടും. ഇത് കാറിന് മനോഹരമായ രൂപവും ഭാവവും നല്കുന്നു. വാഗണ്ആറിന്റെ ബോക്സി രൂപം ഈ മാറ്റത്തോടെ ലയിപ്പിച്ചിരിക്കുന്നു, ഇത് കണ്ണുകള്ക്ക് കൂടുതല് സ്വീകാര്യമാണെന്ന് തോന്നുന്നു. ബോണറ്റ്, ഫ്രണ്ട് ഗ്രില്ല്, ഹെഡ്ലാമ്ബുകള്, എയര് ഡാം എന്നിവയുള്പ്പെടെ മിക്ക ഘടകങ്ങളും പുതുക്കിയിരിക്കുന്നു. സൈഡ് പ്രൊഫൈല് പരിചിതമായി കാണപ്പെടുന്നു, പക്ഷേ ഇതിന് വീലുകള്ക്ക് മുകളില് പുതിയ സ്ക്വയര്ഡ് ഗ്രൂവുകള് ലഭിക്കുന്നു. ഡോര് പാനലുകള് പരന്നതായി കാണപ്പെടുന്നു, കൂടാതെ നിലവിലുള്ള മോഡലില് കാണാവുന്ന പ്രമുഖ ക്യാരക്ടര് ലൈനുകള് ഇതിലില്ല. പുതിയ വാഗണ്ആറിന് ഒരു പുതിയ സെറ്റ് അലോയി വീലുകളും ലഭിക്കുന്നു. കൂടാതെ പിന്നില്, ഹാച്ചിന് പുതിയ ടെയില് ലൈറ്റുകളും ലഭിക്കും. ന്യൂജെന് വാഗണ്ആറിനായി സുസുക്കി ചില പുതിയ കളര് ഓപ്ഷനുകള് അവതരിപ്പിക്കാന് സാധ്യതയുണ്ട്. ഇപ്പോഴത്തെ രൂപത്തില്, ആക്ടീവ് യെല്ലോ, ഫീനിക്സ് റെഡ് പേള്, ബ്ലിസ്ക് ബ്ലൂ മെറ്റാലിക്, അര്ബന് ബ്രൗണ് പേള് മെറ്റാലിക്, ബ്ലൂയിഷ് ബ്ലാക്ക് പേള്, മൂണ്ലൈറ്റ് വയലറ്റ് പേള് മെറ്റാലിക് എന്നിങ്ങനെ നിരവധി കളര് ഓപ്ഷനുകളിലാണ് വാഗണ്ആര് വാഗ്ദാനം ചെയ്യുന്നത്. ഈ കളര് ഓപ്ഷനുകള് ഇന്ത്യസ്പെക്ക് മാരുതി വാഗണ്ആറിന് ലഭ്യമായ ഓപ്ഷനുകളില് നിന്ന് തികച്ചും വ്യത്യസ്തമാണ്. ഈ സമയത്ത് കൃത്യമായ വിശദാംശങ്ങള് ലഭ്യമല്ലെങ്കിലും, ഇന്റീരിയറുകളും അപ്ഡേറ്റ് ചെയ്യാന് സാധ്യതയുണ്ട്. നിലവിലെ മോഡലിനായി, ഉപയോക്താക്കള്ക്ക് ബ്ലാക്ക് അല്ലെങ്കില് ബീജ് കളര് തീമുകള് തെരഞ്ഞെടുക്കാന് അവസരമുണ്ട്. വൈവിധ്യമാര്ന്ന ലഗേജുകള്ക്കും ഉപകരണങ്ങള്ക്കും അനുയോജ്യമായ രീതിയില് മടക്കാവുന്നതും ക്രമീകരിക്കാവുന്നതുമായ സീറ്റുകളുമായാണ് വാഗണ്ആര് വരുന്നത്. അംബ്രല്ല ഹോള്ഡര്, ഡോര് പോക്കറ്റുകള്, ഷോപ്പിംഗ് ഹുക്ക്, പാസഞ്ചര് സീറ്റ് അണ്ടര്ബോക്സ് എന്നിങ്ങനെ നിരവധി യൂട്ടിലിറ്റി സ്പെയ്സുകള് വാഹനത്തില് നല്കിയിട്ടുണ്ട്. ന്യൂജെന് വാഗണ്ആര് എഞ്ചിനും സവിശേഷതകളും ഏഴാം തലമുറ വാഗണ്ആര് ഒരു R06D ഇന്ലൈന് ത്രീ സിലിണ്ടര് മോട്ടോര് ഉപയോഗിക്കും. കൂള്ഡ് EGR, റാപ്പിഡ് കംബസ്റ്റന് തുടങ്ങിയ പുതിയ സാങ്കേതികവിദ്യകള് ഇതില് സജ്ജീകരിച്ചിരിക്കുന്നു. വാഗണ്ആറിന്റെ മൈല്ഡ്ഹൈബ്രിഡ് വേരിയന്റിലും മെച്ചപ്പെടുത്തലുകള് നടത്തും. നിലവിലെ രൂപത്തില്, വാഗണ്ആറിന് 658 സിസി R06D DOHC മോട്ടോറാണ് കരുത്ത് പകരുന്നത്. ട്രാന്സ്മിഷന് ഓപ്ഷനുകളില് അഞ്ച്സ്പീഡ് മാനുവല്, CVT എന്നിവ ഉള്പ്പെടുന്നു. ഭാരം കുറഞ്ഞ HEARTECT പ്ലാറ്റ്ഫോം ഉപയോഗിക്കുന്നത് പുതിയ വാഗണ്ആറും തുടരും. എന്നിരുന്നാലും, ഇത് നിരവധി പുതിയ മെച്ചപ്പെടുത്തലുകളും പരിഷ്ക്കരണങ്ങളും അവതരിപ്പിക്കും. പുതുക്കിയ ഹൃദയത്തോടെ, ഉപഭോക്താക്കള്ക്ക് മെച്ചപ്പെട്ട ഡ്രൈവിംഗ് ഡൈനാമിക്സും ഹാന്ഡ്ലിംഗും പ്രതീക്ഷിക്കാം. ഏഴാം തലമുറ വാഗണ്ആറിന് ചില പുതിയ സേഫ്റ്റി സെക്ക്യൂരിറ്റി സവിശേഷതകളും ലഭിച്ചേക്കാം. റിയര് ഫോള്സ് സ്റ്റാര്ട്ട് സപ്രഷന്, റിവേര്സ് ചെയ്യുമ്ബോള് ബ്രേക്ക് സപ്പോര്ട്ട്, കൊളീഷന് അവോയിഡന്സ് സിസ്റ്റം എന്നിങ്ങനെ നിരവധി ഡ്രൈവര് അസിസ്റ്റ് ഫീച്ചറുകള് ഇതിനോടകം സജ്ജീകരിച്ചിരിക്കുന്നു. ലെയിന് ഡിപ്പാര്ച്ചര് വാര്ണിംഗ് സംവിധാനം, സ്റ്റാഗര് വാര്ണിംഗ് ഫംഗ്ഷന്, ഹൈ ബീം അസിസ്റ്റ്, 360 ക്യാമറ, ഹെഡ്അപ്പ് ഡിസ്പ്ലേ, എമര്ജന്സി സ്റ്റോപ്പ് സിഗ്നല്, ഹില് ഹോള്ഡ് കണ്ട്രോള്, ESP, SRS എയര്ബാഗുകള് എന്നിവയാണ് മറ്റ് സുരക്ഷാ സവിശേഷതകള്. അടുത്തിടെ വാഗണ്ആര് ഹാച്ചിന്റെ പുതുതലമുറ പതിപ്പ് പരീക്ഷണയോട്ടം നടത്തുന്നതിനിടെ ക്യാമറ കണ്ണിപെട്ടിരുന്നു. ഇതിന് ഒരു പരിഷ്കരിച്ച ഫ്രണ്ട് ഗ്രില്ല്, പുതുക്കിയ ഹെഡ്ലൈറ്റുകള് തുടങ്ങിയ വിഷ്വല് അപ്പ്ഡേറ്റുകളുണ്ടായിരുന്നു. ഇതോടൊപ്പം നിര്മ്മാതാക്കള് പ്രീമിയം ഹാച്ച്ബാക്ക് ബലേനോ, എന്ട്രി ലെവല് ഹാച്ച് സെലേറിയോ, കോപാക്ട് എസ്യുവി വിറ്റാര ബ്രെസ എന്നിവയ്ക്കും ഒരു പുതുതലമുറ പതിപ്പുകള് അവതരിപ്പിക്കാനുള്ള ഒരുക്കത്തിലാണ്. അവയോടൊപ്പം സ്വിഫ്റ്റ്, ഡിസയര് എന്നിവയുടേയും സിഎന്ജി മോഡലുകളും താമസിയാതെ പുറത്തിറക്കും. source: drivespark.com